Gaël Givet

Gaël Givet-Viaros (s. 9. lokakuuta 1981 Arles) on ranskalainen jalkapalloilija. Hän pelasi kotimaansa lisäksi 4,5 vuotta Englannissa. Hän pelasi Ranskan Ligue 1:ssä 208 ottelua, joissa hän teki kahdeksan maalia, ja Englannin Valioliigassa 99 ottelua, joissa hän teki kolme maalia. Hän oli pelipaikaltaan puolustaja.

Ranskan maajoukkuetta Givet edusti 12 kertaa. Hän pelasi ensimmäisen maaottelunsa elokuussa 2004 ja viimeisen lähes päivälleen kaksi vuotta myöhemmin. Hän kuului Ranskan joukkueeseen MM-kilpailuissa 2006 mutta ei päässyt turnauksessa pelaamaan.

 Lähteet 

Luokka:Ranskalaiset jalkapalloilijat
Luokka:Vuonna 1981 syntyneet
Luokka:Elävät henkilöt